Zatekajuce hlieny a kombinácia liekov
Dobrý deň. Dcére(5 rokov) už tretí týždeň zateká sopel a z toho kašle. Môžem jej súčasne podávať sinupret, kalobu a solmucol sirup? Ďakujem
Dobrý deň,
Ďakujeme za vašu otázku. Medzi liekmi Solmucol a Sinupret nedochádza k žiadnym vzájomným interakciám (vzájomnému ovplyvňovaniu účinku), a preto je ich súčasné užívanie bezpečné.
Liek Solmucol sa používa pri všetkých druhoch ochorení dýchacích ciest sprevádzaných zvýšenou tvorbou hustého a väzkého hlienu, ktorý sa nedostatočne vykašliava.
Rastlinný liek Sinupret je vhodný na liečbu akútnych a chronických nekomplikovaných zápalov prinosových dutín a dýchacích ciest s príznakmi ako nádcha, upchatý nos, bolesť hlavy a bolesť tváre alebo tlak na tvári.
S uvedenými liekmi je možné súbežné podávanie lieku Kaloba, ktorý podporuje imunitu pri infekciách dýchacích ciest.
Prajem pekný zvyšok dňa.
S pozdravom
Mgr. Tamara Jakúbeková